Vita:Linux (rendszermag)

message: Régebben írtam egy cikket a HWSW -nek erről a témában. Nem tudom, ki lehet -e linkelni, vagy mivel a cikket saját elhatározásból írtam (tehát nem felkérésre), így a szerzői joga is nálam maradt. Ez esetben talán beidézhető ide, további szerkesztésre.
A cikk elérhető itt --NeverGone 2006. február 10., 16:56 (CET)
Természetesen amit te írtál, annak a szerzői joga a tiéd, a felhasználását tetszés szerint engedélyezheted. (Kivéve ha munkaviszonyban írtad, vagy ha szerződésben lemondtál róla vagy ilyesmi, de sima, újságnak írt cikk joga mindenképp a tiéd.) --Tgr 2006. február 10., 17:00 (CET)
replies: text: Na igen, de kérdés az, hogy fel lehet -e használni itt a szócikknél, és ha igen, akkor milyen formában. Mert talán a szócikk jelenlegi, magyar nyelvű részével együtt használva szükségtelenné tehetné a többi, angol nyelvű szöveget is. Esetéeg ha kell, még finomítok a szövegen, több adattal. --NeverGone 2006. február 10., 17:31 (CET)

text: Nekem nagyon tetszett a cikk, ott is van a linkje a kedvenceim között, de más jellegű, mint ez a szócikk. Ebben sok a lexikális adat, a Tiéd meg kiválóan olvasható, sok jó linkkel felépített írás. Nem helyettesítheti egyik a másikat, szerintem bele kell valahogy ügyesen dolgoznod. Így nem egy fordított utánérzés lesz a magyar WP szócikk.--BeR 2006. február 10., 17:56 (CET)
replies: text: :Mindenképpen össze szeretném dolgozni, de megfelelően összehozva kiválthatja a jelenlegit, amelynek döntő többsége angol nyelvű, vagyis az ide ellátogató magyar nyelvet ismerő felhasználóknak sokat nem mond. Igazán problémát abban érzek, amit mondtál, vagyis az eltérő nyelvezet, hiszen az általam írt cikk egy különálló darab, amelynek nem kellett illeszkednie más cikkekhez, de ha a jelenlegi szócikk magyar nyelvű részét nézem (amely szerinten kevés), akkor inkább azt kellene beledolgoznom a cikkbe, majd "szócikkesíteni" az egészet. --NeverGone 2006. február 10., 18:02 (CET)
Ha GFDL alá helyezed a szöveget, akkor fel lehet. Ha te magad írod bele/dolgozod össze a mostanival, akkor még ez sem kell, mert a Wikipédiára feltöltött szövegek automatikusan GFDL alá kerülnek. --Tgr 2006. február 10., 17:35 (CET)

text: Jövő héten behozom a cikk forrását, és elkezdem a két tartalom összedolgozását, illetve a szócikk esetleges frissítését, karbantartását.
Nekem is tetszett a cikk, érthető és normális volt! :-)) --Peda ☎ 2006. február 10., 18:03 (CET)
Amennyiben úgy döntesz, hogy publikálod a Wikipedia-n, írj egy mailt (van amikor hónapokig nem járok erre) és segítek amiben tudok. Emlékszem arra a cikkre még megjelenésekor, többszöri olvasás áldozata lett. :) 
User:Fiber, ⇔ 2006. május 4., 06:31 (CEST)

message: :Az angol Wiki cikkének vonatkozó része nincs forrásokkal alátámasztva. A Linux Networx, Inc. utahi cégnek számos védjegye van, amiben a LINUX szó szerepel. De ez egy cég, és nem azonos Linus-szal!
replies: text: Ajánlom, előbb nézzünk utána, mert az angol Wiki-cikk nem látszik megbízhatónak.--Linkoman 2007. április 27., 13:09 (CEST)
Megbízható forrás talán a www.linux.org:
1997, August The Linux trademark dispute between William Della Croce and Linus Torvalds is settled, with Della Croce re-assigning the trademark to Torvalds.
Rob 2007. április 27., 13:52 (CEST)

text: Köszönöm a választ. Az említett link nagyon jó. Én is utánanézek. annyit már tudok, hogy Linus saját nevében tett LINUX szóvédjegybejelentést az EU-ban (a Belső Piac Harmonizációs hivatalánál, OHIM).--Linkoman 2007. április 27., 13:55 (CEST)
thread_title: LINUX védjegy - kételyek

message: Elkezdtem a kikommentelt angol szöveg fordítását. Mindent megteszek, hogy technikailag pontos legyen, de a Linuxal nem rég óta ismerkedek (1-1.5 év, nagy megszakításokkal). Emellett sok olyan kifejezés is van, ami igencsak hardware-közeli témához kapcsolódik (lévén hogy egy kernelről van szó :) ), amikkel nem vagyok teljesen tisztában. Utánnuk néztem, de főleg angolnyelvű leírásokat találtam, és ezt még magyarba átültetni lehet, hogy néhol kicsit már sok volt, és hibás lett a szöveg. Ha nem jár erre egy ehhez értő ember, pár nap/hét múlva meg fogom jelölni a cikket lektorálásra (nem biztos hogy ez a neve... "Article in need of expert attention", nem találom a magyar sablont... elnézést, késő van :) ). Abesto 2007. augusztus 24., 22:11 (CEST)
replies: text: Ha úgy érzed, hogy kész vagy vele, az első talán, amire gondolsz, az a  sablon lehet (amit így tudsz beírni a cikk elejére), a következő lépés lehet a "referálás" (ez külön oldalon van), de ezt csak akkor ajánlom, ha a cikk  szerinted minden szempontból teljesnek mondható (ez egyfajta kritikai folyamat, amiben a többiek kifogásokat, hiányosságokat hoznak fel a cikkel szemben, de persze elismerés is elhangzik olykor). A cikket majd át fogom nézni, elsősorban helyesírási szempontból. Egy megjegyzésem már most is van: a "hardware"-t már elég régóta "hardver"-nek írjuk magyarosan, ezt javítani kellene. A többit most nem néztem át, de nyugodtan magyaríts (ha nem túl kacifántos a kifejezés), és persze zárójelben legyen ott az angol eredeti. misibacsi 2007. augusztus 25., 10:13 (CEST)
replies: text: :Köszönöm a javaslatokat. Igen, a -ra gondoltam. A hardware-ket már javítom is. Abesto 2007. augusztus 25., 10:48 (CEST)
thread_title:  Fordítás 

message: Szerintem nem ártana lecserélni a bootot ábrázoló képet, több, mint öt éves, azóta már fő verziószámot is kétszer ugrott a kernel. Tombenko vita 2016. május 11., 19:53 (CEST)
thread_title:  Boot képe